
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 3 

4 Ιανουάριου 2013 


ΑΠΟΦΑΣΕΙ Σ 

Αριθμ. Δ17α/03/1/ΦΝ393 

Ανάθεση στην εταιρία «ΕΓΝΑΤΙΑ ΟΔΟΣ Α.Ε» της αρμοδιό¬ 
τητας μελέτης και κατασκευής του έργου με τον τίτλο 
«Κατασκευή Σταθμού Διοδίων στον κάθετο άξονα Α/Κ 
Χαλάστρας - Μεθοριακός Σταθμός Ευζώνων». 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - 
ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ, 
ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

1. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Όργανα» που κυρώθηκε με 
το άρθρο πρώτο του π.δ/τος 63/2005. (Α' 98). 

2. Τις διατάξεις του Π.Δ. 69/1988 «Οργανισμός Γενικής 
Γραμματείας Δημ. Έργων» (ΦΕΚ Α' 28), όπως ισχύει. 

3. Τις διατάξεις του άρθρου 5 παράγραφοι 6, 7 και 8 
του Ν. 2229/1994 (Α' 138), όπως 

4. Τις πολεοδομικές και άλλες διατάξεις θεμάτων 
όπως ισχύουν. 

5. Τις διατάξεις του άρθρου 17 παράγραφος 2 του 
Ν. 3212/03 (Α' 308) «Άδεια δόμησης, πολεοδομικές και 
άλλες διατάξεις θεμάτων αρμοδιότητας Υπουργείου 
Περιβάλλοντος, Χωροταξίας και Δημόσιων Έργων». 

6. Την υπ’ αριθμ. Δ17α/02/69/Φν. 380/10.11.1994 (Β' 846) 
κοινή απόφαση των Υπουργών Εθνικής Οικονομίας, Οι¬ 
κονομικών και Αναπληρωτή Υπουργού ΠΕ. ΧΩ. Δ.Ε. (όπως 
ισχύει) με θέμα «Ιδρυση ΕταιρείαςΈργων Υποδομής με 
την επωνυμία Εγνατία Οδός, Ανώνυμη Εταιρεία». 

7. Της υπ’ αριθμ. Δ17α/02/68/ΦΝ393/09.08.1996 (Β' 799) 
κοινής απόφασης των Υπουργών Εθνικής Οικονομίας, 
Οικονομικών και Υπουργού ΠΕ.ΧΩ.Δ.Ε. «Καθορισμός τρό¬ 
που χρηματοδότησης της «ΕΓΝΑΤΙΑ ΟΔΟΣ Α.Ε.»». 

8. Την υπ’ αριθμ. Δ17α/10/59/Φν. 393/10.7.1996 (Β' 611) 
απόφαση του Υπουργού ΠΕ.ΧΩ.Δ.Ε. με θέμα «Κανονισμός 
ανάθεσης και εκπόνησης μελετών και εκτέλεσης έργων 
της εταιρείας με την επωνυμία «ΕΓΝΑΤΙΑ Οδός ΑΕ»» 
όπως ισχύει σήμερα. 

9. Τις διατάξεις του Π.Δ. 117/2012 «Σύσταση, συγχώνευ¬ 
ση και μετονομασία Γενικών Γραμματειών του Υπουρ¬ 
γείου Ανάπτυξης, Ανταγωνιστικότητας, Υποδομών, Με¬ 
ταφορών και Δικτύων» (ΦΕΚ Α' 202). 

10. Τις διατάξεις του Π.Δ. 85/2012 «Ιδρυση και μετο¬ 
νομασία Υπουργείων, μεταφορά και κατάργηση υπη¬ 
ρεσιών». 


11. Τις διατάξεις του Π.Δ. 86/2012 «Διορισμός Υπουργών, 
Αναπληρωτών Υπουργών και Υφυπουργών» (ΦΕΚ Α' 141). 

12. Τις διατάξεις του Π.Δ. 90/2012 «Διορισμός Υπουργού 
και Υφυπουργών» (ΦΕΚ Α' 144). 

13. Την υπ’ αριθμ. Υ43/05.07.2012 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Ανάπτυξης, Ανταγωνιστικότητας, Υποδομών, Με¬ 
ταφορών και Δικτύων Σταύρου Καλογιάννη» (ΦΕΚ Β' 2094). 

14. Τ ις διατάξεις του Ν. 2938/2001 «Συγχώνευση του 
Ν.Π.Δ.Δ. με την επωνυμία «Ταμείο Εθνικής Οδοποιίας» 
και της εταιρείας «Ελληνικοί Αυτοκινητόδρομοι Ανώνυμη 
Εταιρεία» σε ανώνυμη εταιρεία, με την επωνυμία «Ανώ¬ 
νυμη Εταιρεία Εκμετάλλευσης και Διαχείρισης Ελληνι¬ 
κών Αυτοκινητοδρόμων» και το διακριτικό τίτλο «Τ.Ε.Ο. 
Α.Ε.» (ΦΕΚ 178 Α'), όπως τροποποιήθηκαν και ισχύουν 
(άρθρο 17 του Ν. 2938/2001 ΦΕΚ 8.777/8-8-06/τ.Α.Ε. και 
Ε.Π.Ε. - καταστατικό της ΤΕΟ Α.Ε.). 

15. Το γεγονός ότι η Ανώνυμη Εταιρεία Εκμετάλλευ¬ 
σης και Διαχείρισης Ελληνικών Αυτοκινητοδρόμων με 
το διακριτικό τίτλο Τ.Ε.Ο. Α.Ε και η εταιρία «Εγνατία 
Οδός Α.Ε» εποπτεύονται από τη ΓΓΔΕ του Υπουργείου 
Ανάπτυξης Ανταγωνιστικότητας Υποδομών και Δικτύων. 

16. Το γεγονός ότι η Ανώνυμη Εταιρεία Εκμετάλλευ¬ 
σης και Διαχείρισης Ελληνικών Αυτοκινητοδρόμων με 
το διακριτικό τίτλο Τ.Ε.Ο. Α.Ε. με την αριθμ. 59/19-12-12 
επιστολή της, εκφράζει την σύμφωνη γνώμη της για 
την υλοποίηση του έργου του θέματος από την εταιρία 
«ΕΓΝΑΤΙΑ ΟΔΟΣ Α.Ε.» 

17. Το γεγονός ότι η εταιρία «ΕΓΝΑΤΙΑ ΟΔΟΣ Α.Ε.» 
αντιμετώπισε με επιτυχή τρόπο τα προβλήματα που 
αφορούν στην μελέτη, κατασκευή, διοίκηση, επίβλεψη, 
παρακολούθηση και γενικότερα στη διαχείριση τόσο 
του αυτοκινητόδρομου της Εγνατίας Οδού και των κα¬ 
θέτων αξόνων, όσο και πολυάριθμων άλλων τεχνικών 
έργων σε ολόκληρη την επικράτεια της χώρας, αποδει- 
κνύοντας έτσι, ότι διαθέτει την απαραίτητη τεχνογνω¬ 
σία και οργάνωση για την υλοποίηση σύνθετων τεχνικών 
έργων υψηλών προδιαγραφών και επιπλέον έχει πλήρη 
γνώση των επί τόπου συνθηκών και προβλημάτων. 

18. Το γεγονός ότι οι δαπάνες της εταιρίας «ΕΓΝΑΤΙΑ 
ΟΔΟΣ Α.Ε» που αφορούν στο συνολικό κόστος του έρ¬ 
γου που της ανατίθεται με την παρούσα κοινή υπουρ¬ 
γική απόφαση (ΚΥΑ) θα καλυφθούν από την Τ.Ε.Ο. Α.Ε. 

19. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αναθέτουμε στην εταιρεία με την επωνυμία «ΕΓΝΑΤΙΑ 
ΟΔΟΣ Α.Ε.», την αρμοδιότητα ανάθεσης και διοίκησης 
της εκπόνησης μελέτης για την κατασκευή του έργου 
«Κατασκευή Σταθμού Διοδίων στον κάθετο άξονα Α/Κ 
Χαλάστρας - Μεθοριακός Σταθμός Ευζώνων» καθώς και 
την αρμοδιότητα ανάθεσης και διοίκησης της εκτέλεσης 
του υπόψη έργου. 

Η εταιρία «ΕΓΝΑΤΙΑ ΟΔΟΣ Α.Ε.» ορίζεται ως φορέας 
υλοποίησης του έργου και αναλαμβάνει την ευθύνη για 
την εκπόνηση των απαραίτητων μελετών, την προώθηση 
των διαδικασιών για την εξασφάλιση των απαραίτητων 
αδειοδοτήσεων και τη δημοπράτηση και επίβλεψη της 
κατασκευής του έργου. 

Η υλοποίηση του έργου θα γίνει με βάση την κεί¬ 
μενη εθνική και κοινοτική νομοθεσία, τις διαδικασίες 
(«Κανονισμό») της εταιρίας «ΕΓΝΑΤΙΑ ΟΔΟΣ Α.Ε.» και 
την σύμβαση που θα συναφθεί μεταξύ αυτής και της 
εταιρίας «Τ.Ε.Ο Α.Ε». 

Αποφαινόμενα όργανα της εγκεκριμένης κάθε φορά 
σύμβασης είναι τα όργανα της «ΕΓΝΑΤΙΑ ΟΔΟΣ Α.Ε.». 

Η χρηματοδότηση των πόσης φύσεως δαπανών για την 
υλοποίηση του έργου, θα γίνει από την εταιρία «Τ.Ε.Ο 
Α.Ε» σταδιακά και ανάλογα με την πρόοδο των εργασιών. 


Για την κάλυψη των δαπανών διαχείρισης και επί¬ 
βλεψης του έργου από την «ΕΓΝΑΤΙΑ ΟΔΟΣ Α.Ε.», θα 
καταβληθεί από την εταιρία «Τ.Ε.Ο Α.Ε» ποσοστό 5% επί 
της προϋπολογιζόμενης συνολικής δαπάνης (μελέτης 
και κατασκευής) του έργου. Το σχετικό κονδύλιο θα 
καταβληθεί προκαταβολικώς κατά το ήμισυ και κατά 
το υπόλοιπο με την πρόοδο των εργασιών. 

Η ισχύς της παρούσας απόφασης αρχίζει από την 
ημερομηνία δημοσίευσής της στην Εφημερίδα της Κυ- 
βερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιανουάριου 2012 

ΟΙ ΥΠΟΥΡΓΟΙ 

ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ, 
ΟΙΚΟΝΟΜΙΚΩΝ ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

ΙΩΑΝΝΗΣ ΣΤΟΥΡΝΑΡΑΣ ΚΩΝΣΤΑΝΤΙΝΟΣ ΧΑΤΖΗΔΑΚΗΣ 

ΑΝΑΠΛΗΡΩΤΗΣ ΥΠΟΥΡΓΟΣ 
ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ, 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

ΣΤΑΥΡΟΣ ΚΑΛΟΓΙΑΝΝΗΣ 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

